Βικτώρια, Διάδοχος της Σουηδίας

Η Βικτώρια της Σουηδίας (Σουηδικά: Victoria, Kronprinsessan av Sverige, 14 Ιουλίου 1977) είναι το μεγαλύτερο παιδί του Βασιλιά Καρόλου ΙΣΤ΄ Γουσταύου και η Διάδοχος του σουηδικού θρόνου. Αν ανέλθει στον θρόνο όπως αναμένεται, θα είναι η τέταρτη βασίλισσα της Σουηδίας (μετά τη Μαργαρίτα, τη Χριστίνα και την Ουλρίκα Ελεονώρα) και η πρώτη μετά το 1720.

 Η Βικτώρια γεννήθηκε στις 14 Ιουλίου 1977 στο Πανεπιστημιακό Νοσοκομείο Καρολίνσκα στη Σόλνα της Σουηδίας. Είναι το μεγαλύτερο παιδί του Βασιλιά Καρόλου ΙΣΤ΄ Γουσταύου και της Βασίλισσας Σίλβιας. Βαπτίσθηκε στις 27 Σεπτεμβρίου 1977 στον Καθεδρικό ναό της Στοκχόλμης ως Βικτώρια-Ίνγκριντ-Αλίκη-Ντεζιρέ. Ανάδοχοί της ήταν ο Χάραλντ Ε΄ της Νορβηγίας, ο Ραλφ Σόμερλαθ, η Βεατρίκη της Ολλανδίαςκαι η Ντεζιρέ της Σουηδίας. Τα ονόματά της τιμούν διάφορους συγγενείς. Το Βικτώρια είναι κυρίως από την προ-προ-γιαγιά της Βικτωρία της Βάδης σύζυγο του βασιλιά Γουσταύου Ε΄ της Σουηδίας, επίσης από την προ-προ-προγιαγιά της Βικτώρια βασίλισσα του Ηνωμένου Βασιλείου (η προγιαγιά της Βικτώριας που βαπτίστηκε, η Μαργαρίτα του Κονώτ, ήταν εγγονή της Βικτώριας του Ηνωμένου Βασιλείου). Τα άλλα ονόματά της τιμούν την Ίνγκριντ της Σουηδίας (αδελφή του παππού της, Γουσταύου-Αδόλφου)· την Αλίκη Σόμερλαθ (γιαγιά από την πλευρά της μητέρας)· και την πριγκίπισσα Ντεζιρέ της Σουηδίας θεία (από την πλευρά του πατέρα της) και ανάδοχό της (επίσης τη βασίλισσα Ντεζιρέ Κλαρί, σύζυγο του Καρόλου ΙΔ΄ Ιωάννη της Σουηδίας και πρώην μνηστή του Ναπολέοντα της Γαλλίας, της οποίας είναι 7η απόγονος). Από την πλευρά της, η Βικτώρια, έχει βαπτίσει τους εξής: τη Βίβιεν Σόμερλαθ την Ιουλία Σόμερλαθ τον Κωνσταντίνο Αλέξιο της Ελλάδας και της Δανίας τη Μαγδαληνή φον Ντίνκλαζ τον Λεοπόλδο Λουντέν Σόμερλαθ τον Ίαν ντε Γιρ την Αικατερινη Αμαλία των Κάτω Χωρών τον Ίαν Πέρσον την Ίνγκριντ Αλεξάνδρα της Νορβηγίας τον Χριστιανό της Δανίας την Νταϊάνα Αγνή Άστριντ Ενγκσέλ την Ισαβέλλα Χλόη Νίλσον την Ελεονώρα του Βελγίου την Ελεονώρα της Σουηδίας την Αικατερίνη της Σαξονίας-Κόμπουργκ & Γκότα Η Βικτώρια σπούδασε για ένα έτος (1996/97) στο Καθολικό Πανεπιστήμιο της Δύσης στην πόλη Ανζέρ της Γαλλίας. Από το 1998 έως το 2000 διέμενε στις Ηνωμένες Πολιτείες, όπου σπούδασε στο Πανεπιστήμιο του Γέιλ.Τον Μάιο του 1999 εκπαιδεύτηκε στη σουηδική πρεσβεία στην Ουάσιγκτον. Δύο χρόνια αργότερα, το 2001, ολοκλήρωσε ένα εκπαιδευτικό πρόγραμμα στα Κυβερνητικά Γραφεία της Σουηδίας. Το 2003, η εκπαίδευσή της συνεχίστηκε με επισκέψεις σε σουηδικές επιχειρήσεις, με μελέτη και πρακτική εξάσκηση σε πρόγραμμα της γεωργίας και της δασοκομίας, καθώς και με την ολοκλήρωση της βασικής στρατιωτικής της εκπαίδευσης στο Διεθνές Κέντρο των Σουηδικών Ενόπλων Δυνάμεων.Το 2006 η Βικτώρια κατατάχθηκε στο διπλωματικό πρόγραμμα του Σουηδικού Υπουργείου Εξωτερικών. Το πρόγραμμα αφορούσε μελλοντικούς νέους διπλωμάτες και δίνει μια άποψη για το έργο του υπουργείου, για τη σουηδική εξωτερική πολιτική και πολιτική ασφάλειας, καθώς και για τις σχέσεις της Σουηδίας με τον υπόλοιπο κόσμο. Τον Ιούνιο του 2009 αποφοίτησε με πτυχίο μπάτσελορ από το Πανεπιστήμιο της Ουψάλας.Η Βικτώρια μιλάει Σουηδικά, Αγγλικά, Γαλλικά και Γερμανικά. Την 1η Ιανουαρίου 1980 η Βικτώρια έγινε διάδοχος του σουηδικού θρόνου. Είχε προηγηθεί η συνταγματική αναθεώρηση του 1979 που καθόριζε τη σειρά διαδοχής με βάση τον χρόνο γέννησης και όχι το φύλο. Προηγουμένως, στην πρώτη θέση βρισκόταν, για επτά σχεδόν μήνες, ο αδελφός της Κάρολος Φίλιππος. Ο Βασιλιάς Κάρολος ΙΣΤ΄ Γουσταύος έφερε αντιρρήσεις για αυτή τη μεταρρύθμιση, καθώς ήταν υπέρ του προηγούμενου συστήματος και επειδή θεωρούσε ότι ο Κάρολος Φίλιππος νομικά έπρεπε να παραμείνει στην πρώτη θέση της γραμμής διαδοχής, εφόσον την κατείχε για επτά μήνες.Όταν η Βικτώρια χρίστηκε Διάδοχος πήρε επίσης τον τίτλο της Δούκισσας του Βαστεργκότλαντ, μιας ιστορικής επαρχίας της Σουηδίας.Ως διάδοχος του θρόνου, η Βικτώρια, συμμετέχει στο τακτικό Γνωμοδοτικό Συμβούλιο Εξωτερικών Υποθέσεων και στα συμβούλια ενημέρωσης με υπουργούς της κυβέρνησης στα οποία προεδρεύει ο Βασιλιάς. Λαμβάνει επίσης μέρος στα επίσημα δείπνα που διεξάγονται από τον Βασιλιά και τη Βασίλισσα. Πραγματοποιεί επίσημες επισκέψεις στο εσωτερικό της χώρας, ενώ δέχεται και ξένους αξιωματούχους κατά τις επίσημες επισκέψεις τους στη χώρα. Είναι παρούσα στην έναρξη των εργασιών του Σουηδικού Κοινοβουλίου, στους εορτασμούς της Εθνικής Επετείου της Σουηδίας και στις ετήσιες εκδηλώσεις απονομής του βραβείου Νόμπελ.Η Βικτώρια έχει κάνει πολλά επίσημα ταξίδια στο εξωτερικό ως εκπρόσωπος της Σουηδίας. Η πρώτη σημαντική επίσημη επίσκεψή της ήταν στην Ιαπωνία το 2001, όπου επισκέφτηκε τη χώρα για προώθηση θεμάτων τουρισμού, μόδας, μουσικής, γαστρονομίας και περιβαλλοντικής βιωσιμότητας. Την ίδια χρονιά, η Βικτόρια ταξίδεψε επίσης στις Ηνωμένες Πολιτείες, όπου συμμετείχε σε εορταστικές εκδηλώσεις για τα 100 χρόνια από την καθιέρωση του βραβείου Νόμπελ.Είναι μέλος του Επίτιμου Συνδέσμου της Διεθνούς Παραολυμπιακής Επιτροπής. Το 1997 η Βικτώρια θα ιδρύσει το Ταμείο Διαδόχου Βικτώριας, που σκοπό έχει την αρωγή σε παιδιά και νέους ανθρώπους με κινητικά προβλήματα. Τα σουηδικά μέσα μαζικής ενημέρωσης συχνά έκαναν υποθέσεις για επερχόμενους αρραβώνες και γάμους της Βικτώριας. Στις 24 Φεβρουαρίου του 2009 οι φήμες επιβεβαιώθηκαν, όταν το Βασιλικό Συμβούλιο της Σουηδίας ανακοίνωσε ότι η Βικτώρια θα παντρευόταν τον ιδιοκτήτη γυμναστηρίου Δανιήλ Βέστλινγκ, με τον οποίο διατηρούσε σχέση από το 2002. Πριν την ανακοίνωση η κυβέρνηση είχε δώσει την άδειά της για τη διεξαγωγή του γάμου, όπως προβλεπόταν από το σύνταγμα της χώρας.Ο γάμος πραγματοποιήθηκε στις 19 Ιουνίου 2010, ημέρα που οι γονείς της Βικτώριας εόρταζαν την 34η επέτειο του δικού τους γάμου. Στη γαμήλια τελετή παρέστησαν περισσότεροι από 1.200 επισκέπτες, στους οποίους συμπεριλαμβάνονται γαλοζοαίματοι και αντιπρόσωποι από διάφορες χώρες.Υπολογίζεται ότι περισσότεροι από μισό εκατομμύριο Σουηδών χαιρέτησαν το πριγκιπικό ζευγάρι κατά την πομπή τους από την εκκλησία ως τα ανάκτορα. Η δημοτικότητα της μοναρχίας ανέβηκε κατακόρυφα μετά τον γάμο και μία δημοσκόπηση έδειξε ότι περισσότεροι από το 70% των Σουηδών υποστήριζαν τον θεσμό, ενώ εναντίον του βρίσκονταν μόλις το 16%. Στις 17 Αυγούστου 2011 τα σουηδικά ανάκτορα ανακοίνωσαν ότι η Βικτώρια ήταν έγκυος και ότι περίμενε το πρώτο παιδί της τον Μάρτιο του 2012. Ωστόσο, στις 23 Φεβρουαρίου 2012 η Βικτώρια γέννησε την κόρη της Πριγκίπισσα Στέλλα, Δούκισσα του Έστεργκετλαντ στο Πανεπιστημιακό Νοσοκομείο Καρολίνσκα. Το παιδί της Βικτώριας και του Δανιήλ είναι στη δεύτερη θέση για τη διαδοχή στον σουηδικό θρόνο.Στις 4 Σεπτεμβρίου 2015 τα σουηδικά ανάκτορα ανακοίνωσαν ότι η Βικτώρια ήταν έγκυος στο δεύτερο παιδί της και ότι αναμενόταν να γεννήσει τον Μάρτιο του 2016. Ωστόσο, στις 2 Μαρτίου 2016 η Βικτώρια γέννησε τον γιο της Πρίγκιπα Όσκαρ, Δούκα της Σκάνια. 14 Ιουλίου 1977 - 31 Δεκεμβρίου 1979: Η Βασιλική Υψηλότητα Πριγκίπισσα Βικτώρια της Σουηδίας 1 Ιανουαρίου 1980 - 9 Ιανουαρίου 1980: Η Βασιλική Υψηλότητα Η Διάδοχος Πριγκίπισσα της Σουηδίας 9 Ιανουαρίου 1980 - έως σήμερα: Η Βασιλική Υψηλότητα Η Διάδοχος Πριγκίπισσα της Σουηδίας, Δούκισσα του Βέστεργκετλαντ Σουηδικές Σουηδία: Μέλος Μεγαλόσταυρου με κολάρο του Βασιλικού Τάγματος του Σεραφείμ Σουηδία: Μέλος της Βασιλικής Οικογενειακής Διακόσμησης του Βασιλιά Καρόλου ΙΣΤ΄ Γουσταύου, 1ης Τάξης Σουηδία: Παραλήπτρια του Κολεγίου Αμύνης Μετάλλιο, Χρυσό Σουηδία: Παραλήπτρια του Μετάλλου των 50ων Γενεθλίων του Βασιλιά Καρόλου ΙΣΤ΄ Γουσταύου Σουηδία: Παραλήπτρια του Ρουμπίνιου Ιωβηλαίου Σήμα Μετάλλιο του Βασιλιά Καρόλου ΙΣΤ΄ Γουσταύου Σουηδία: Παραλήπτρια του Μετάλλου των 70ων Γενεθλίων του Βασιλιά Καρόλου ΙΣΤ΄ Γουσταύου Ξένες Αυστρία: Μεγαλόσταυρος του Τάγματος της Τιμής για τις Υπηρεσίες προς τη Δημοκρατία της Αυστρίας, 1ης Τάξης Βέλγιο: Ιππότης Μεγαλόσταυρου του Τάγματος του Λεοπόλδου Α΄ Βραζιλία: Μεγαλόσταυρος του Τάγματος του Σταυρού του Νότου Βουλγαρία: Μεγαλόσταυρος του Τάγματος των Βαλκανικών Βουνών Δανία: Ιππότης Μεγαλόσταυρου του Τάγματος του Ελέφαντα Εσθονία: Μεγαλόσταυρος του Τάγματος του Σταυρού της Τέρρα Μαριάνα Εσθονία: Μεγαλόσταυρος του Τάγματος του Λευκού Αστέρα Φινλανδία: Μεγαλόσταυρος του Τάγματος του Λευκού Τριαντάφυλλου Γαλλία: Μεγαλόσταυρος του Τάγματος της Τιμής Γερμανία: Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, Ειδική Έκδοση Ελλάδα: Μεγαλόσταυρος του Τάγματος της Τιμής Ισλανδία: Μεγαλόσταυρος του Τάγματος του Γερακιού Ιαπωνία: Ιππότης Μεγάλο Κορδόνι του Τάγματος του Χρυσάνθεμου Ιαπωνία: Ντάμα Μεγάλο Κορδόνι του Τάγματος του Πολύτιμου Στέμματος Ιορδανία: Ιππότης Μεγάλο Κορδόνι του Ανώτατου Τάγματος της Αναγέννησης Λετονία: Μεγαλόσταυρος του Τάγματος των Τριών Αστέρων Λιθουανία: Μεγαλόσταυρος του Τάγματος του Μεγάλου Δούκα Γεδινίνα Λουξεμβούργο: Ιππότης Μεγαλόσταυρος του Τάγματος του Αδόλφου του Νασσάου Μαλαισία: Επίτιμη Ιππότης Μεγάλο Κορδόνι του Τάγματος του Προστάτη του Κόσμου Μονακό: Ιππότης Διοικητής του Τάγματος των Γκριμάλντι Νορβηγία: Ιππότης Μεγαλόσταυρου του Τάγματος του Αγ. Όλαφ Ρουμανία: Μεγαλόσταυρος του Τάγματος του Αστέρα της Ρουμανίας Τυνησία: Μεγαλόσταυρος του Τάγματος της Δημοκρατίας The Royal Court's official biography in Swedish and English Αρχειοθετήθηκε 2008-04-11 στο Wayback Machine. The Royal Court's press release about the Diplomat Program Αρχειοθετήθηκε 2010-06-24 στο Wayback Machine. Radiohjälpen's official website for Victoria Fund The Swedish Royal Court Βίντεο στο YouTube, Announcement of Victoria and Daniel Westling's engagement, 2009-02-24.